b'\n_START_ARTICLE_\nBagel head\n_START_PARAGRAPH_\nBagel head, riestaini\xc5\xa1ka kakta\xc2\xa0\xe2\x80\x93 k\xc5\xabno modifikavimas, kai \xc4\xaf kaktos odos audinius \xc4\xaf\xc5\xa1virk\xc5\xa1\xc4\x8diama fiziologinio tirpalo taip, kad susidaryt\xc5\xb3 patinimas, forma primenantis didriestain\xc4\xaf (angl. bagel). Tai trumpalaikis modifikavimas, trunk\xc4\x85s nuo 6 iki 24 valand\xc5\xb3.\n_START_SECTION_\nKilm\xc4\x97\n_START_PARAGRAPH_\n\xc5\xa0is k\xc5\xabno modifikavimo variantas i\xc5\xa1rastas Kanadoje, \xc5\xbeinomas Japonijos underground scenoje._NEWLINE_Bagel head proced\xc5\xabr\xc5\xb3 id\xc4\x97j\xc4\x85 2007\xc2\xa0m. \xc4\xaf Japonij\xc4\x85 atgabeno Keroppy Maeda, pamat\xc4\x99s kaip jas Kanadoje atlieka j\xc5\xb3 pradininkas D\xc5\xbeeromas Abramovi\xc4\x8dius (Jerome Abramovitch). Nuo tada Keroppy Maeda \xc5\xa1i\xc4\x85 proced\xc5\xabr\xc4\x85 atlieka apie 10 kart\xc5\xb3 per metus specialiomis progomis, pvz., underground feti\xc5\xa1izmo renginiuose._NEWLINE_2012\xc2\xa0m., po to, kai buvo parodytas specialioje National Geographic TV laidoje, \xc5\xa1i praktika tapo sensacizmo (angl. sensationalism) objektu. Daug kur pasaulyje \xc5\xa1is k\xc5\xabno modifikavimo variantas pagars\xc4\x97jo kaip \xe2\x80\x9ejaponi\xc5\xa1ka mada\xe2\x80\x9c.\n_START_SECTION_\nProced\xc5\xabra\n_START_PARAGRAPH_\nAsmeniui, pageidaujan\xc4\x8diam bagel head efekto, per dvi valandas \xc4\xaf kaktos srit\xc4\xaf suleid\xc5\xbeia 300\xe2\x80\x93400\xc2\xa0cm\xc2\xb3 fiziologinio tirpalo. Tirpalo \xc5\xa1virk\xc5\xa1timo vietos taip i\xc5\xa1d\xc4\x97stomos, kad pakilusios odos srities centre susidaro \xc4\xafduba, d\xc4\x97l pakilusi kaktos odos dalis primena didriestain\xc4\xaf. Po kurio laiko \xc4\xaf\xc5\xa1virk\xc5\xa1tas skystis pasiskirsto audiniuose, ir kit\xc4\x85 dien\xc4\x85 kakta atgauna pirmyk\xc5\xa1t\xc4\x99 i\xc5\xa1vaizd\xc4\x85.\n_START_SECTION_\nSaugumo klausimai\n_START_PARAGRAPH_\n\xc5\xbdiniasklaidoje nu\xc5\xa1vie\xc4\x8diant \xc5\xa1\xc4\xaf k\xc5\xabno modifikavimo b\xc5\xabd\xc4\x85 da\xc5\xbenai kyla klausimas apie jo saugum\xc4\x85 sveikatai. Dermatologas Omar Ibrahimi, turintis didel\xc4\x99 patirt\xc4\xaf fiziologini\xc5\xb3 tirpal\xc5\xb3 naudojime kosmetin\xc4\x97ms proced\xc5\xabroms, teigia, kad naudojant pernelyg koncentruotus hipertoninius tirpalus galima sukelti smarki\xc4\x85 dehidratacij\xc4\x85. Nesterili\xc5\xb3 tirpal\xc5\xb3 ar \xc4\xafranki\xc5\xb3 naudojimas gali sukelti bakterin\xc4\x99 ar grybelin\xc4\x99 infekcij\xc4\x85.  Maeda savo proced\xc5\xabrose naudoja medicininius fiziologinius tirpalus. Ibrahimis taip pat mini, kad pakartotinis didelio kiekio tirpalo \xc4\xaf\xc5\xa1virk\xc5\xa1timas gali sukelti kaktos odos i\xc5\xa1tempim\xc4\x85 ir nukarim\xc4\x85. \xc4\xae tai Maeda atsak\xc4\x97, kad taip n\xc4\x97ra nutik\xc4\x99, nors kai kuriems \xc5\xa1i proced\xc5\xabra buvo atlikta daug kart\xc5\xb3._NEWLINE_\xc5\xa0ios proced\xc5\xabros saugumas buvo nagrin\xc4\x97tas viename TV laidos The Doctors epizode.\n_START_SECTION_\nSensacizmas\n_START_PARAGRAPH_\nBagel head proced\xc5\xabra buvo rodyta National Geographic Channel TV ciklo Taboo laidoje, kuri\xc4\x85 pareng\xc4\x97 TV prodiuserin\xc4\x97 kompanija \xe2\x80\x9eLa Carmina and the Pirates\xe2\x80\x9c. Netrukus tem\xc4\x85 per\xc4\x97m\xc4\x97 tarptautin\xc4\x97 \xc5\xbeiniasklaida, pvz., \xe2\x80\x9eHuffington Post\xe2\x80\x9c, CNN,  \xe2\x80\x9eMashable\xe2\x80\x9c, \xe2\x80\x9eThe Sun\xe2\x80\x9c, ir \xe2\x80\x9eDaily Mail\xe2\x80\x9c,. \xc5\xa0ios proced\xc5\xabros buvo pateiktos kaip nauja trenkta japoni\xc5\xa1ka mada. Ta\xc4\x8diau La Carmina teigia: \xe2\x80\x9eTai n\xc4\x97ra mada net labiausiai fanati\xc5\xa1k\xc5\xb3 k\xc5\xabno modifikavimo \xc5\xa1alinink\xc5\xb3 tarpe. Tai brangu. Tam reikia specialios \xc4\xafrangos. Daugelis japon\xc5\xb3 apie tai net n\xc4\x97ra gird\xc4\x97j\xc4\x99.\xe2\x80\x9c Plintantys pasakojimai apie \xc5\xa1ias proced\xc5\xabras nustebino Japonijos \xc5\xbeiniasklaid\xc4\x85, pvz., \xe2\x80\x9eExcite News\xe2\x80\x9c. Vienas pastarosios reporteris parei\xc5\xa1k\xc4\x97: \xe2\x80\x9eA\xc5\xa1 niekada nebuvau gird\xc4\x97j\xc4\x99s apie bagel head, tad buvo nustebintas kaip ir bet kuris kitas, pamat\xc4\x99s t\xc5\xb3 jaunuoli\xc5\xb3 nuotraukas. Normalios gra\xc5\xbeios kaktos transformuojamos groteski\xc5\xa1k\xc5\xb3 i\xc5\xa1tinim\xc5\xb3. Atrodo kaip ateiviai i\xc5\xa1 kosmoso. Mane nupurto apie tai pagalvojus, bet pagal \xc5\xbeiniasklaidos svetaines tai, atseit, naujausia Japonijos mada?\xe2\x80\x9c I\xc5\xa1p\xc5\xabsti pasakojimai apie \xc5\xa1ias proced\xc5\xabras sutrikd\xc4\x97 daugel\xc4\xaf japon\xc5\xb3, kurie tai gal\xc4\x97jo pamatyti tik tarptautin\xc4\x97je \xc5\xbeiniakslaidoje.'